Hun kom på femteplass i tresteg under Norwegian Grand Prix-stevnet på Bislett i mai, og hun vant 100 meter, lengdehopp og tresteg under Tyrvinglekene, der hun satte personlig rekord på 100 meter med 12,40 sekunder og i lengdehopp med 5,88 meter. Hun vant tresteg under Världsungdomsspelen 2014, i klassen J19. Hun deltok i Bauhaus Juniorengala i Mannheim, og kom der på sjuendeplass i tresteg i U20-klassen. I Junior-NM i friidrett 2014 hoppet hun kun ett hopp, på 3,08 meter, og kom på 26. plass i lengdehopp.